**ZHODNOTENIE ĆINNOSTI STOLNOTENISOVÉHO KLUBU**

**MŚK ŹIAR NAD HRONOM ZA ROK 2022**

Rok 2022 bol pre stolnotenisový klub MŠK Žiar nad Hronom ďalším významným mílnikom v histórii klubu:

1. **TOP výsledky v rámci SR**:
	1. prvýkrát zástupca nášho klubu získal celkové prvenstvo v súťaži Slovenského pohára mládeže. O tento úspech sa pričinila Linda Majerčíková v kategórii U21. Odmenou zo strany SSTZ jej bol umožnený výber účasti na turnaji svetového pohára WTT Youth Contender.
	2. Medailové umiestnenia na MSR mládeže 2022. Martina Hrabajová – 1. miesto v štvorhre mladších žiačok, Linda Majerčíková – 2. miesto v štvorhre dorasteniek. Martina Hrabajová sa nominovala na MSR mládeže 2022 v troch kategóriách – mladšie žiačky, staršie žiačky a dorastenky.
2. **TOP medzinárodné výsledky**:
	1. Linda Majerčíková – kategória U17: 2. miesto dvojhra – Linz, 3. miesto družstvá – Praha
	2. Martina Hrabajová – kategória U13: 1. miesto Satelit Senec, 3. miesto Satelit Havířov, 3. miesto Satelit Hluk
3. **Reprezentácia SR**: Na základe dosahovaných výsledkov boli Linda Majerčíková a Martina Hrabajová pre rok 2022 zaradené do reprezentačných výberov mládeže SR vo svojich kategóriách.
4. **Účasť na svetových turnajoch mládeže WTT Youth Contender**.

Na základe nominácie reprezentačných trénerov mládeže SR sa naši zástupcovia mohli zúčastniť turnajov Svetových pohárov mládeže v Szombathely a Senci za účasti najlepších svetových mládežníckych hráčov. WTT turnajov sa zúčastnili: Linda Majerčíková, Martina Hrabajová a Patrik Hrabaj.

1. **Členská základňa**: príchodom nových mládežníkov sme zvýšili členskú základňu na aktuálne 29 detí a 12 dospelých.
2. **Súťaže družstiev**: Po reorganizácii krajských súťaží naše „A“mužstvo hrá 2. ligu BB kraja v zložení: Majerčík, Hrabaj, Kovács, Majerčíková, Dekýš a Barniak. Rezerva – „B“ družstvo súťaží v oblastnej 5.lige, kde zbierajú skúsenosti aj ďalší naši mládežníci zaradení do „C“ družstva. ( Ďurana, Hudec, Kováč, Fajčík, Ďuríček, Očovan..)

Nakoľko sme pre sezónu 2022/2023 nedokázali postaviť družstvá dorastencov a dorasteniek, tak naši zástupcovia úspešne hosťujú v extraligových družstvách nasledovných klubov:

Linda Majerčíková – extraliga žien a dorasteniek za ŠKST Ružomberok

Martina Hrabajová – extraliga dorasteniek za Sučany a 1. liga žien za STK Kalinovo

Patrik Hrabaj – extraliga dorastencov za KST ZŠTurčianske Teplice

1. **Súťaže jednotlivcov mládeže**
	1. Slovenský pohár mládeže: v kategórii najmladších žiačok náš klub úspešne reprezentujú Ema Murínčeková a Dorota Debnárová. V kategórii mladších žiačok je po 2 turnajoch na 1. mieste Martina Hrabajová a v kategórii starších žiačok je na 15. mieste. V kategórii dorasteniek je Linda Majerčíková na 9. mieste a v U21 jej patrí 3. priečka. Patrik Hrabaj je v dorastencoch na 16. mieste
	2. Krajské bodovacie turnaje so ZA krajom. Tu dostávajú priestor aj ďalší naši mládežníci, aby sa mohli konfrontovať s rovesníkmi nielen z nášho kraja, ale aj so Žilinským krajom. V roku 2022 bol pre každú kategóriu zorganizovaný 1 turnaj, celkove 4 turnaje ( 2 v BB kraji a 2 v ZA kraji )
	3. Školská liga 2022/2023. Úspešne pokračujeme 4-tým ročníkom s narastajúcou účasťou detí, kde sa jednotlivých kôl zúčastňuje cca 80 – 90 žiakov zo 6-tich ZŠ.
2. **Tréningový proces a letné sústredenia**: skvalitnili sme tréningový proces rozdelením mládeže na 2 skupiny a zaradením fitness centra. Na základe narastajúceho záujmu a zvýšenia členskej základne budeme musieť v roku 2023 pristúpiť k organizačným zmenám. Počas letných prázdnin sme v parku zorganizovali 2 týždenné kempy s dvojfázovými tréningami na podporu kondície a zlepšenie techniky.
3. **Podpora stolného tenisu na školách**: osobne podporujeme tréningový proces na ZŠ Jilemnického v rámci stolnotenisového krúžku, kde sme tiež prispeli aj materiálnou podporou – poskytnutím 2 stolov, 10 ohrádok, loptičkami a raketami a tričkami. Materiálne sme tiež podporili stolný tenis na ZŠ M.R. Štefánika, kde sme dodali tričká, loptičky a rakety. V podpore plánujeme pokračovať aj na Cirkevnej ZŠ.
4. **Tréneri**: Ľ. Majerčík bol v novembri nominovaný SSTZ na WTT turnaji v Senci ako reprezentačný tréner dievčat. Ing. Barniak sa 14. - 16.12. 2022 zúčastní medzinárodného seminára trénerov v Senci.
5. **Materiálové vybavenie a reklama klubu**: na základe dotácie na mládež zo SSTZ a MŠK ZH sme zakúpili pre všetkých našich mládežníkov základné stolnotenisové vybavenie vrátane reklamnej potlače na tričkách.
6. **Financie**: Príjmy klubu sme udržali na úrovni 25 000 EUR a výdaje sú 24 000 EUR. V roku 2022 sme hospodárili s prebytkom 3 000 EUR. Finančná analýza príjmov a výdajov SteK MŠK ZH je v prílohe, ako aj návrh rozpočtu klubu pre rok 2023.

**Čo sa nepodarilo**:

* Dostať sa medzi finančne podporované kluby v rámci SSTZ, kde nám chýbal 3-tí hráč s postavením do 16. miesta v rebríčkoch SR mládeže. Toto umiestnenie nám tesne uniklo, keďže Patrik Hrabaj skončil v dorastencoch na 17. mieste.
* Získať pódiové umiestnenia našich mládežníkov na MSR v dvojhrách
* Zabezpečiť vyškolenie nových rozhodcov pre domáci turnaj SPM

**Vízie pre 2023:**

* Pokračovať v účastiach na WTT Youth Contender turnajoch v zahraničí.
* Zaradiť sa medzi podporované TOP kluby v SR a získať dotáciu na trénerov.
* Rozšíriť počet našich účastníkov na turnajoch SPM a KBT.
* Získať pódiové umiestnenia našich mládežníkov na MSR 2023 v dvojhrách.
* Vytvoriť extraligové družstvo dorasteniek pre sezónu 2023/2024.
* Zúčastniť sa ME U13 vo Francúzsku.
* Zvýšiť kvalitu nášho mladého „C“ mužstva v 5. lige.
* V 2. lige skončiť do 4. miesta po základnej časti a zabojovať o postup do 1. ligy.
* Zorganizovať turnaj Slovenského pohára mládeže v športovej hale.
* Zorganizovať majstrovstvá oblasti a kraja mládeže.
* Zvýšiť účasť našich mládežníkov na cvičeniach vo fitness
* Zabezpečiť vyškolenie rozhodcov v klube.
* Zvyšovať vzdelanie trénerov účasťou na medzinárodných školeniach.

V Žiari nad Hronom, 8.12. 2022

Ing. Jozef Barniak

Prezident stolnotenisového klubu MŠK Žiar nad Hronom